**NAJAVA NACIONALNEGA PROJEKTA**

**»KAPLJICE ŽIVLJENJA – JAZ«**

V okviru mreže Unesco šol na naši šoli izvajamo nacionalni projekt »KAPLJICE ŽIVLJENJA«.

**Tema projekta Kapljice življenja v šolskem letu 2019/20 je JAZ.**

Cilji projekta:

* pridobivanje znanja in spretnosti, potrebnih za spodbujanje trajnostnega razvoja,
* izobraževanje v trajnostnem načinu življenja (čuječnost, zdravje, gibanje, skrb za okolje, vrednote, stališča, učenje učenja …)
* druženje in širjenje prijateljskih vezi,
* urjenje čuječnosti,
* izdelava preprostih izdelkov,
* medpredmetno povezovanje,
* medgeneracijsko povezovanje,
* sprejemanje samega sebe in strpnost do drugih,
* sodelovanje z Unesco šolami,
* ohranjanje naravne in kulturne dediščine.
* vključitev Unesco ciljev in vsebin v vsakdanje življenje in delo šole,
* razvijanje štirih stebrov Unesco izobraževanja,

V sklopu Kapljic življenja bodo učenci pridobili nova, uporabna znanja, ki bodo prispevala k spodbujanju čuječnosti (osredotočenosti nase, svoje telo, misli, občutke, zaznavanja …), trajnostnega razvoja, ozaveščanja o človekovih pravicah, strpnosti, iskrenosti in odgovornosti, boju proti nasilju, medsebojni pomoči, širjenju prijateljskih vezi, dobrim odnosom med učenci in delavci šole in zdravemu načinu življenja.

V **torek, 7. aprila 2020**, bo kot osrednji dogodek projekta na naši šoli potekal projektni dan. Vabimo vas, da se ga udeležite:

1. NA DALJAVO s svojim video prispevkom
2. Z UDELEŽBO in pripravljeno predstavitvijo

na temo JAZ.

Šole, ki želijo sodelovati, naj se prijavijo do **24. marca 2020**. K sodelovanju vabimo **mentorja in 2 učenca (3. VIO) vaše šole.**

Prijavnico lahko pošljete na: tadeja.spagnolo@gmail.com ali na naslov: Osnovna šola dr. Jožeta Pučnika Črešnjevec, Črešnjevec 47, 2310 Slovenska Bistrica s pripisom KAPLJICE ŽIVLJENJA.

Vodja projekta: Ravnateljica:

Tadeja Spagnolo Lidija Milošič